JP SKPC „MEJDAN“ d.o.o. Tuzla

ul.Bosne Srebrene bb
75 000 Tuzla

 Na osnovu odredbi Zakona o radu („Sl. novine FBIH“ broj 26/16 i 89/18), člana 51. stav (11) Statuta preduzeća ( broj: 290-2/17), Pravilnika o o unutrašnjoj organizaciji i sistematizaciji radnih mjesta JP SKPC „Mejdan“ d.o.o Tuzla (broj: 359/21), Pravilnika o postupku prijema u radni odnos u JP SKPC „Mejdan“ doo Tuzla (broj: 240-10/19) i Odluke v.d. direktora preduzeća o raspisivanju javnog konkursa za prijem radnika u radni odnos na neodređeno vrijeme broj: 519/21 raspisuje se:

# JAVNI KONKURS

**za prijem radnika u radni odnos na neodređeno vrijeme**

**I Predmet Javnog konkursa**

Raspisuje se javni oglas za prijem radnika u radni odnos na neodređeno vrijeme, na slijedeće radno mjesto:

 1. Pomoćnik direktora JP SKPC „MEJDAN“ d.o.o. Tuzla.......................1 izvršilac

**II Opis pozicije:**

* koordinira rad među službama, kao i aktivnosti pri definisanju plana rada i njegovog izvršenja;
* učestvuje u kreiranju misije, strategije, ciljeva i politike Preduzeća u saradnji sa direktorom;
* koordinira rad i realizaciju sportskih, kulturnih i privrednih manifestacija na međunarodnom nivou;
* komunicira sa direktorom i službama informacije potrebne za donošenje poslovnih odluka;
* kreira profesionalan i odgovoran odnos prema poslovnim partnerima i suradnicima;
* prati realizaciju radno-poslovnih planova u koordinaciji sa službama;
* učestvuje na konferencijama za štampu radi informisanja javnosti;
* predstavlja Preduzeće;
* izrađuje godišnji plan rada i prijedlog Budžeta Preduzeća i upućuje ga u propisanu proceduru;
* mijenja direktora u slučaju odsutnosti ili sprečenosti te rukovodi i usmjerava obavljanje poslova iz nadležnosti Preduzeća;
* obavlja i druge poslove i zadatke u skladu sa Zakonom i po ovlaštenju direktora;
* za svoj rad odgovara direkteru Preduzeća;

**III Opći uslovi:**

Kandidati za pomoćnika direktora Preduzeća moraju ispunjavati slijedeće opće uslove:

* 1. da je državljanin Bosne i Hercegovine ,
	2. da je stariji od 18 ali ne stariji od 65 godina,
	3.Da je zdravstveno sposoban za obavljanje poslova predviđenih za radno mjesto na koje konkuriše

**IV Posebni uslovi**

Pored općih uslova utvrđenih kandidati za pomoćnika direktora Preduzeća mora ispunjavati i slijedeće posebne uslove:

 1. VSS/VII stepen stručne spreme ili visoko obrazovanje prvog, drugog ili trećeg ciklusa Bolonjskog sistema studiranja koji se vrednuje sa 240 ECTS bodova – društvenog smijera;

2. Potreban radni staž: 4 godine radnog staža nakon završene visoke stručne spreme;

3. Potrebno aktivno poznavanje jednog stranog jezika,

4. da ne obavljaju djelatnost ili ne vrše dužnosti koja po posebnom zakonu ili drugom propisu predstavlja smetnju za imenovanje na upražnjenu poziciju,
5. da nisu na funkciji u političkoj stranci,
6. da nemaju finansijksi interes u Preduzeću,
7. da nisu predsjednici i članovi odbora za reviziju drugog društva ili institucije,
8. da nisu dioničari Preduzeća sa 50% i više dionica, direktor i član uprave i nadzornog odbora bilo kojeg dioničkog društva kao i vlasnik sa 50% i više vlasništva, direktor i član uprave i nadzornog odbora bilo kojeg društva sa ograničenom odgovornošću.
9. da nisu dioničari društva sa 50% i više dionica, direktor i član uprave bilo kojeg dioničkog društva kao i vlasnik sa 50% i više vlasništva, direktor i član uprave bilo kojeg društva sa ograničenom odgovornošću.

**V Potrebni dokumenti**

Kandidati su dužni uz prijavu, koja sadrži kraću biografiju, adresu i kontakt telefon, priložiti slijedeću dokumentaciju koja mora biti original ili ovjerena kopija:

* Uvjerenje o državljanstvu,
* Izvod iz matične knjige rođenih,
* Uvjerenje da se protiv kandidata ne vodi krivični postupak (ne starije od 3 mjeseca),
* Diplomu o stečenoj visokoj stručnoj spremi,
* Uvjerenje o radnom iskustvu nakon sticanja visoke stručne spreme,
* Certifikat o poznavanju jednog stranog jezika,
* Ovjerenu izjavu o ispunjavanju uslova iz dijela IV, tačka 4.,5.,6.,7., 8., i 9.

**VI Ostale napomene**

Izabrani kandidat je dužan prije stupanja na posao dostaviti od nadležne ljekarske ustanove Ljekarsko uvjerenje psihofizičkoj i zdravstvenoj sposobnosti.

 Sa kandidatima koji budu ispunjavali uslove konkursa bit će pozvani na intervju a o datumu i vremenu održavanja intervjua bit će obaviješteni pismenim (putem e maila) ili telefonskim putem.

Ako uredno pozvani kandidat ne odazove se na zakazani intervju smatrat će se da je odustao od dalje natječajne procedure.

Prijava sa potrebnom dokumentacijom se dostavlja u roku od 10 dana od dana posljednjeg objavljivanja javnog konkursa na adresu:

JP SKPC „Mejdan“ d.o.o. Tuzla
Bosne Srebrene bb
75 000 Tuzla

sa naznakom: „Prijava na javni konkurs za pomoćnika direktora JP SKPC „Mejdan“ doo Tuzla- ne otvarati“.

Neblagovremene i nepotpune prijave neće se uzeti u razmatranje.